[{"text_idx": "#000005", "text": "Mo\u0303ned na\u0308dalad tagasi toimus u\u0308ritus, kus lapsevanemad ja pedagoogid-terapeudid arutasid erivajadustega laste koolihariduse probleeme. Haridusministeeriumi esindaja teatas mures osavo\u0303tjatele hea uudise: juba uuel aastal suunab ministeerium erivajadustega laste haridusse ta\u0308iendavad 21,4 miljonit eurot. Aplaus oli selle peale meeletu. Kellelgi ei tulnud aga pa\u0308he ku\u0308sida, mis rahast ka\u0308ib jutt ja millega see ko\u0303ik seotud on."}, {"text_idx": "#000010", "text": "Vastavalt eelno\u0303ule kustutataks PGS-ist \u00a7 2 lo\u0303ige 4, millega riigi o\u0303lgadelt langeb kolinal kohustus asutada ja pidada erikoole keerulisemate puudeliikidega lastele (meele- ja vaimupuue, tundeelu- ja ka\u0308itumisha\u0308ired jt). Iga KOV-i kohustus oleks siis ise vaadata, milliseid koole ta peab, ja iga koolidirektori ma\u0308a\u0308rata ja\u0308a\u0308ks, kas tema koolis tegutsevad erivajadustega o\u0303pilastele eriklassid ja -ru\u0308hmad vo\u0303i o\u0303petatakse puuetega lapsi tavaklassides, peetakse koduo\u0303ppel vms."}, {"text_idx": "#000011", "text": "Seadusest kustutataks ka \u00a7 51, mis seab piirid erivajadustega laste klasside suurusele, samuti kaoks sa\u0308te u\u0308ks u\u0308hele o\u0303ppe kohta \u2013 iga lapse kodukool saab ta\u0308ieliku vabaduse kohapeal otsustada, millistes tingimustes lapsi o\u0303petada."}, {"text_idx": "#000012", "text": "Muutuks ka o\u0303ppeno\u0303ustamise su\u0308steem. Iga omavalitsus hakkaks seda korraldama oma a\u0308rana\u0308gemisel n-o\u0308 kooliva\u0308lise no\u0303ustamiskomisjoni kaudu. Kuigi esialgu sa\u0308ilivad ka Rajaleidja keskused, muutuvad nende to\u0308o\u0308po\u0303himo\u0303tted: no\u0303ustajate rolliks ja\u0308a\u0308b anda koolidele u\u0308ldist laadi soovitusi, mis kirjeldavad igaku\u0308lgselt lapse vajadusi \u2013 eriklassi, va\u0308ikeklassi ega muud spetsiifilist nad lapsele enam \u201eva\u0308lja kirjutada\u201d ei saa. Seletuskirjas seisab, et nii muutuvad lapse jaoks ka\u0308ttesaadavamaks ka sotsiaal- ja tervishoiuvaldkonna teenused, kuid mehhanismi, kuidas see aset leiaks, eelno\u0303u ei ava."}, {"text_idx": "#000013", "text": "Seadusest kaotataks mo\u0303isted \u201eerikool\u201d ja \u201eharidusliku erivajadusega laps\u201d, samuti unustataks igaveseks ta\u0308heu\u0308hendid HEV-1 ja HEV-2, sest selline sildistamine ei olevat poliitkorrektne ega lapse huvides."}, {"text_idx": "#000014", "text": "Reformimisele la\u0308hevad ka o\u0303ppekavad. Ja\u0308a\u0308b ainult u\u0308ks riiklik o\u0303ppekava, mis kirjutatakse ja\u0308rgmise pooleteise aastaga u\u0308mber nii, et o\u0303petajal on vo\u0303imalik sama kava ja\u0308rgi o\u0303petada ko\u0303iki lapsi, ka toimetuleku- vo\u0303i hoolduso\u0303ppel olijaid."}, {"text_idx": "#000016", "text": "Muudatus toimuks selles, kui palju riik maksab erivajadustega o\u0303pilaste eest koolidele o\u0303petajate palgaraha. Seni on seda arvestatud eri raskusega o\u0303pilaste jaoks erineva koefitsiendiga n-o\u0308 tavalise koolilapse pearahast. Eelno\u0303u ja\u0308rgi summad u\u0308htlustataks: kui raskemate puuetega laste koefitsient ulatub praegu 3,4-st (kuni kuue o\u0303pilasega klassis) kuni 14,3-ni (u\u0308ks u\u0308hele o\u0303ppes), siis uuest aastast hakkaks see olema ko\u0303ikidele vo\u0303rdselt 4,0. Kergemate erivajadustega laste koefitsient hakkaks olema 2,0 (seni 1,70\u20132,43)."}, {"text_idx": "#000017", "text": "Seletuskirjas toonitatakse, et iga kool vaatab paindlikult, kuidas rahaga va\u0308lja tulla. Suuremale erikoolile vo\u0303ib, so\u0303ltuvalt laste erivajadustest, sel moel tulla kopikas juurdegi. Mis saab aga va\u0308ikesest vallakoolist, kus o\u0303pibki vaid u\u0308ks puudega laps, kes juhtumisi vajab va\u0308ga suures mahus individuaalset o\u0303petamist (na\u0308iteks on hu\u0308peraktiivne, afektidega, po\u0303genemiskirega)? Riik hakkab lapsele maksma u\u0308le kolme korra va\u0308hem o\u0303petajate palgaraha, aga mehhanismi, kust u\u0308leja\u0308a\u0308nud ressurss vo\u0303tta, seaduses ei ole. Kas ema to\u0308o\u0308lt a\u0308ra ja tu\u0308likas laps koduo\u0303ppele?"}, {"text_idx": "#000022", "text": "Teadupa\u0308rast on erivajadustega o\u0303pilaste tegevuskulutoetus olnud ministeeriumi ja KOV-ide vahel tu\u0308lio\u0303unaks juba aastaid. Riigikoolides katab ministeerium ko\u0303ik kulud, aga kui erivajadustega laste kooli on asutanud omavalitsus vo\u0303i eraomanik \u2013 enamasti seeto\u0303ttu, et lastele sobivat riigikooli (mida seadus eeldab) la\u0308heduses pole vo\u0303i pole selle tase lapsevanemaid rahuldanud \u2013, on riik ja\u0308tnud tegevuskulud ku\u0308lma ko\u0303huga KOV-i ja/vo\u0303i eraomaniku kanda. Samuti pole riik hu\u0308vitanud sentigi tegevuskulusid tavakoolidele, kus o\u0303pivad u\u0308ksikud puuetega lapsed."}, {"text_idx": "#000027", "text": "Idee koolis ja lasteaias erivajadustega lapse u\u0308mber koonduvatest haridus-, sotsiaal- ja tervishoiuteenustest pole Eestis uus ja selle kallal on ekspertide grupid nii haridus- kui ka sotsiaalministeeriumis aastaid ajusid ragistanud."}, {"text_idx": "#000029", "text": "Kui riigikogus septembrist komisjonide to\u0308o\u0308 lahti la\u0308ks, hakkasin teemat tutvustama kolleegidele ja selgitama, miks ei saa eelno\u0303u sellisel kujul la\u0308bi lasta. To\u0303in na\u0308iteid Norrast, kus kaasavale haridusele mindi u\u0308le 1990-ndate alguses. Ka seal anti kohalikele koolidele koos (rikkaliku) rahastusega u\u0308le otsustusvabadus pakkuda puuetega lastele parimat ehk just nende jaoks kujundatud kaasavat o\u0303pet."}, {"text_idx": "#000030", "text": "Aastaid hiljem tehtud uuring tuvastas, et ligi 40% erivajadustega lastest oli ja\u0308a\u0308nud ilma erio\u0303ppest, mida nad oleksid aga vajanud. Paljud neist olid veetnud aastaid koos abio\u0303petajatega tavaklassinurgas, kaasatud ku\u0308ll kooliellu, aga mitte oma parima tuleviku kujundamisse."}, {"text_idx": "#000031", "text": "Teiseks leiti, et sageli ei jo\u0303udnudki puuetega laste pearaha otse lasteni, vaid seda oli kasutatud u\u0308ldise koolikeskkonna arendamiseks. Kolmandaks to\u0303deti, et laialdane kaasamine oli hakanud mo\u0303nelgi pool langetama tavaliste laste koolio\u0303ppe kvaliteeti."}, {"text_idx": "#000036", "text": "Pole u\u0308ldse vahet, kelle omanduses on kool \u2013 kuni selle tegevus ja finantseerimine on la\u0308bipaistev ning u\u0308lesanded selged. Ku\u0308ll on aga riigil po\u0303hiseadusest tulenev kohustus vastutada hariduse eest (PS \u00a7 37) ja hoida puuetega inimesi erilise hoole all (PS \u00a7 28). See loob riigile kohustuse tagada, et asjad toimivad hariduses ko\u0303ikide laste jaoks, olgu puudega vo\u0303i puudeta, u\u0308htselt heal tasemel kogu Eestis."}, {"text_idx": "#000039", "text": "Kindlasti tuleb luua abio\u0303petaja amet. Erikoolides on see ammu ise tekkinud, aga abio\u0303petajaid on vaja ka tavakoolidesse, kui puuetega lapsi hakkab senisest rohkem tekkima tavaklassidesse. Koos sellega tuleb u\u0308le vaadata tavaklassi suuruse ja ta\u0308itumuse normid (nii po\u0303randapinna kui ka o\u0303petajate to\u0308o\u0308 lo\u0303ikes). Nagu lasteaedadegi puhul on lausa seaduses, et u\u0308ks puudega laps loeb ru\u0308hmas kolme tavalapse eest."}, {"text_idx": "#000041", "text": "No\u0303ustamiskeskuste vo\u0303rgustik, mis peab tagama u\u0308le Eesti samadest kriteeriumidest la\u0308htuva ja sama kvaliteediga hindamise-no\u0303ustamise, et erivajadustega lapsi koheldaks vo\u0303rreldavalt. Lisaks vo\u0303iks nende kohustus olla ja\u0308lgida lapsega toimuvat, eriti tavakoolis. Seaduses vo\u0303i selle lisades peavad siiski olema kirjas selged koolikeskkonna ja o\u0303ppetegevuse standardid, kas vo\u0303i selleks, et lapsevanemad teaksid, mida neil on o\u0303igus lapsele no\u0303uda, ja o\u0303petajad oleksid kaitstud ebanormaalsete to\u0308o\u0308tingimuste eest.\nEriklasside, eriru\u0308hmade, erikoolide ta\u0308itumuse ja loomise-sulgemise juhtimine. Praegune plaan on, et kui vallakool lapsega hakkama ei saa, pu\u0308u\u0308ab ta teha kellegagi koosto\u0308o\u0308d, et kuhugi tekiks eriklass vo\u0303i -ru\u0308hm \u2013 aga see ei ole viljakas. Eesti omavalitsused on selleks liiga va\u0308iksed \u2012 Eesti ongi maailma mo\u0303istes u\u0308ks paras KOV. Alternatiivina vo\u0303iks koordinatsioon toimuda neljas piirkonnas, nagu seda on edukalt rakendanud sotsiaalkindlustusamet."}, {"text_idx": "#000046", "text": "3 kommentaari teemale \u201cPuuetega lapsed vo\u0303ivad ja\u0308a\u0308da valitsuse rahama\u0308ngude rataste vahele\u201d"}, {"text_idx": "#000047", "text": "Tundub nahu pealtna\u0308ha lahendusi pakkuv mo\u0303te, aga ega need erilised lapsed siis kuhugi a\u0308ra ei kao. Minu laps o\u0303pib u\u0308ksu\u0308hele kuni po\u0303hikooli lo\u0303puni ja kui kool ei soovi suuremal hulgal kooliinventari lo\u0303hkumisi. Kui on soovi ima verevalamise ja muhkudeta ja murtud ribideta koolis ka\u0308ia siis tuleks ikkagi koolilaste ja o\u0302petajate huvides u\u0308ks u\u0308hele lapsed teistest eemal hoida\nSelle seaduseeelno\u0303uga on rohkem ku\u0308simusi, kui vastuseid. Kuidas riik tagab erinevate puuetega laste o\u0303igused, sobivuse. Olen ikka seda meelt, et ko\u0303iki lapsi ei saa u\u0308hte patta panna. Kuidas riik tagab spetsialistide olemasolu, kui praegu on nendest enamus koolides puudus.Ma olen aru saanud, et riik on inimeste jaoks, mitte inimesed riigi jaoks. Selline rahadega vastutustundetu ka\u0308itumine ja lahmiv eelno\u0303u on kahjulik just sellele sihtru\u0308hmale kellest ka\u0308ib jutt. Kas on ku\u0308situd nende inimeste ka\u0308est kuidas nad suhtuvad sellisesse korraldusse. Ma mo\u0303tlen siinkohal nii o\u0303petajaid, omavalitsusi kui ka puudega inimesi. Kuidas on vo\u0303imalik koolid teha nii ruttu ko\u0303igile kasutusko\u0303lblikuks jne. Siinkohal peaksid riigikogulased ja proua Peaminister proovima ise olla selles rollis, mida hetkel tahetakse teistele peale sundida.\nTiina Kangro soovitused edasiseks ka\u0308itumiseks on kindlasti asjaosaliste huvisid arvestav ja hoiavad a\u0308ra ilmselge kaose, mis aga toimuks pakutava muudatuse ka\u0308ibele vo\u0303tmisel. Mo\u0303istuse ha\u0308a\u0308l oleks parim abimees!"}, {"text_idx": "#000048", "text": "Tundub nahu pealtna\u0308ha lahendusi pakkuv mo\u0303te, aga ega need erilised lapsed siis kuhugi a\u0308ra ei kao. Minu laps o\u0303pib u\u0308ksu\u0308hele kuni po\u0303hikooli lo\u0303puni ja kui kool ei soovi suuremal hulgal kooliinventari lo\u0303hkumisi. Kui on soovi ima verevalamise ja muhkudeta ja murtud ribideta koolis ka\u0308ia siis tuleks ikkagi koolilaste ja o\u0302petajate huvides u\u0308ks u\u0308hele lapsed teistest eemal hoida"}, {"text_idx": "#000054", "text": "O\u0303pilaste ka\u0308itumisprobleemid tunnis: kuidas o\u0303petajaid nende ennetamiseks ja lahendamiseks paremini ette valmistada?Mo\u0303ni algus on eriti raske \u2013 jutt o\u0303pikutest Heaks o\u0303petajaks o\u0303pitakseHaridus ja raamatud on ko\u0303ige parem vits vaenulike inforu\u0308nnakute vastuKoolid ta\u0308histasid eesti kirjanduse pa\u0308eva"}]